I  Kristi Himmelfartferien afvikler Aalborg Freja for niende år i træk den store internationale fodboldturnering, Aalborg City Cup. Med 226 hold fra ni forskellige europæiske nationer er der rekord-deltagelse. Og det betyder, at op mod 3.500 ungdomsspillere møder hinanden på Frejas baner i vestbyen. De 226 hold kommer fra det meste af Europa, hvor klubber i Tyskland og Holland er storleverandører af hold til City Cup. Men i år kommer der også hold fra Belgien og Frankrig, ligesom Schweiz har hold med for første gang. Største udenlandske repræsentation står Norge dog for med hele 43 hold tilmeldt. Blandt de mange danske klubber har VRI flest hold med, nemlig 11 i alt. Turneringen åbnes officielt torsdag den 2.juni, Kr. Himmelfarts Dag.

Referat:
226 hold fra ni nationer samles i Kristi Himmelfarts-ferien i Aalborg Vestby.